מחלף המעפילים

מחלף המעפילים (ידוע גם בשמם "מחלף הרצליה צפון") הוא מחלף המקשר את נתיבי איילון (כביש 20) לרחוב המעפילים בכפר שמריהו שבמחלף משתנה שמו לרחוב מנחם בגין. מחלף המעפילים הוא מחלף יהלום, שמפגשי הרמפות הכניסה והיציאה שלו לתוך נתיבי איילון הם צמתים מרומזרים. כביש 531 נמצא צפונית למחלף בערך קילומטר אחד. צפונית-מערבית למחלף נמצא היישוב כפר שמריהו, ודרומית-מערבית למחלף נמצאת הרצליה פיתוח. מזרחית למחלף נמצא מרכז העיר הרצליה. המחלף נבנה בכמה שלבים במשך כ-15 שנים. תחילה נסלל המשך נתיבי איילון צפון, ממחלף שבעת הכוכבים עד לחיבור עם רחוב הבריגדה בהרצליה (בהמשך שונה שם הרחוב בקטע זה לרחוב מנחם בגין). המכרז לסלילת קטע זה פורסם בסוף 1999. אך העבודות להשלמת קטע זו התעכבו מאחר שבמקביל נבנתה תחנת רכבת חדשה בהרצליה, במקום התחנה הישנה שהייתה בתוואי המיועד לנתיבי איילון צפון. בנוסף שונה התכנון המקורי לדרישת עיריית הרצליה כך שכביש יהיה משוקע (כולל הקטע המערבי של כביש 531 המתחבר אליו), כך שיקטין באופן משמעותי הההפרעה לתושבים מבחינת רעש וזיהום אוויר. שיקוע האיילון הביא לכך שרחוב המעפילים נשאר במפלס המקורי שלו מעל נתיבי איילון שנסללו בשיקוע. קטע זה נפתח לבסוף לתנועה ב-4 בינואר 2005 כצומת פשוט המאפשר תנועה לכיוון הרצליה בלבד. המשך סלילת נתיבי איילון באופן מלא ממחלף שבעת הכוכבים למחלף המעפילים, הצריך גם את הסתת תוואי מסילת החוף באזור. במקביל לסלילת הקטע הראשון במחלף נערכו דיונים על סלילת כביש הרוחב כביש 531, והמשך נתיבי איילון צפונה עד חדרה. בעיה נוספת שעיכבה את המשך פיתח רשת הכבישים באזור היה הצורך בהפקעת אלפי דונמים חקלאיים. לבסוף, ביולי 2012, זכתה חברת אשטרום במכרז לסלילת המשך נתיבי אילון והקטע המערבי של כביש 531, שכלל גם את הקמת מחלף המעפילים. בפברואר 2012, נסגרו נתיבי איילון צפון בקטע המוביל למחלף, עקב מים שחלחלו לכביש משדות סמוכים וגרמו למהמורות בכביש שדרשו את שיקומו. בינואר 2014, נסגר קטע הכביש המקשר את נתיבי אילון צפון לרחוב מנחם בגין, לטובת הקמת המחלף, שינוי תוואי הכביש, העברת נתיבי אילון מתחת לרחוב המעפילים וקישור עם כביש 531. ב-29 בדצמבר 2016 נחנך הקטע הראשון, בכיוון צפון בלבד, המאפשר חיבור לכביש 531 בכיוון מזרח. ב-7 באוגוסט 2018 נפתח לתנועה הקטע בכיוון דרום. אפי לנדאו, ‏הסכם בין גרמן למשרד התחבורה: נתיבי אילון צפון ייפתחו מצפון לדרום בשלבים, באתר גלובס, 29 ביולי 1999 אפי לנדאו, ‏בתוך חודשיים צפוי מיכרז להמשך נתיבי איילון צפון, באתר גלובס, 9 באוגוסט 1999 הארץ, איילון: הקטע בין שבעת הכוכבים לכפר שמריהו ייפתח במאי אף שרובו סלול, באתר TheMarker‏, 7 בספטמבר 2003 גל ניסים, ‏ישוקע קטע הכביש בין מחלף שבעת הכוכבים למעפילים באיילון צפון, באתר גלובס, 6 באוקטובר 2002 גל ניסים, ‏איילון צפון: מחר ייפתח לתנועה הקטע בין מחלף שבעת הכוכבים לדרך בגין בהרצליה, באתר גלובס, 3 בינואר 2005 הארץ, בלחץ מועצת כפר שמריהו: מסילת הרכבת תוסט לתוואי נתיבי איילון, באתר TheMarker‏, 31 באוגוסט 2003 הארץ, משרד האוצר: לסלול את כביש 531 מכפר שמריהו לגהה ככביש אגרה, באתר TheMarker‏, 4 באוקטובר 2003 רויטל סלומון, ח"כ לאה נס וארגוני הירוקים קוראים לשר הפנים לשקול מחדש את החלטת הממשלה להאריך את נתיבי איילון עד חדרה, באתר TheMarker‏, 3 באוגוסט 2004 נתיבי השרון, באתר הארץ, 1 באוגוסט 2004 אבי בר-אלי, בעלי קרקעות בשרון: "סלילת כביש 531 תביא להפקעת אלפי דונמים בשווי 3 מיליארד דולר", באתר TheMarker‏, 14 בספטמבר 2006 נמרוד בוסו, קרקעות בכפר שמריהו הופקעו לצורך כביש - ובעליהן יפוצו ב-18 מיליון שקל, באתר TheMarker‏, 24 בינואר 2013 דניאל שמיל, אשטרום תסלול קטע בכביש 531 ב-750 מיליון שקל, באתר TheMarker‏, 9 ביולי 2012 דניאל שמיל, מחלף הרצליה צפון באיילון נסגר מהערב ל-3 ימים, באתר TheMarker‏, 6 בפברואר 2012 אורן דורי, הקלה בפקקים? מהיום - קטע חדש בנתיבי איילון, באתר TheMarker‏, 28 בדצמבר 2016 מירב מורן, פחות פקקים? לא ממש: נפתח החיבור בין כביש 531 לאיילון דרום, באתר TheMarker‏, 8 באוגוסט 2018